
Narva Pähklimäe Gümnaasiumi hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, õpetajate, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine.
Ühe asutusena tegutseva põhikooli ja gümnaasiumi hoolekogu koosseisu kuulub kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja.
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ alusel valiti Narva Pähklimäe Gümnaasiumi hoolekogu uued liikmed. Uus hoolekogu koosseis esitati kinnitamiseks 05.11.2021. a kirjaga nr 1.1-8/71.
Narva Pähklimäe Gümnaasium on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 24.10.2019. a otsusega nr 52 nimetanud esindajaks Narva Pähklimäe Gümnaasiumi hoolekogusse Ilja Fjodorov.
2. Õiguslikud alused

2.1 Põhikooli- ja gümnaasiumiseaduse § 73 lõike 1 kohaselt moodustatakse hoolekogu kooli pidaja kehtestatud korras.
2.2 Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

Moodustada Narva Pähklimäe Gümnaasiumi (registrikood 75024357) hoolekogu koosseisus:
Ilja Fjodorov


- kooli pidaja esindaja

Igor Rasstrõgin

- õppenõukogu esindaja (põhikooli õpetajate esindaja)
Žanna Narõškina

- õppenõukogu esindaja (gümnaasiumi õpetajate esindaja)
Vlada Lanbert


- õpilasesinduse nimetatud esindaja

Daniil Jekimov

- õpilaste esindaja
Tatjana Ganyukova

- gümnaasiumiõpilaste vanemate esindaja
Valeria Lavrova

- põhikooliõpilaste vanemate esindaja
Aleksandr Dmitrijev

- põhikooliõpilaste vanemate esindaja

Svetlana Yurkova

- põhikooliõpilaste vanemate esindaja

Irina Lanbert


- põhikooliõpilaste vanemate esindaja
Andrei Gosman

- vilistlaste esindaja

Vladimir Izotov

- vilistlaste esindaja
4. Rakendussätted 

4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 13.11.2019. a korraldus nr 901-k „Narva Pähklimäe Gümnaasiumi hoolekogu moodustamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

